આગળ બોલતી વખતે ભાવિકાનો અવાજ ધ્રૂજતો હતો. ‘એમણે ચોખ્ખું કહ્યું કે હજુ પણ આ બંગલામાં મોતના ઓળા ઘૂમી રહ્યા છે...’ ટૂંક સમયમાં જ યમરાજ બીજા કોઈનો જીવ લેવા આવશે...’ ભાસ્કરનો હાથ પોતાના હાથમાં જકડીને એ બબડી. ‘પપ્પાજીએ આ વાત કોઈનેય કહેવાની ના પાડી છે એટલે તમેય મનમાં જ રાખજો. તમે બધીય રીતે સાવધ રહો એટલે તમને કીધું. કાર ધ્યાનથી ચલાવજો અને બહાર ખાવા-પીવામાં ધ્યાન રાખજો...’ એનો અવાજ વધુ ગંભીર બન્યો. ‘પેલાએ શાપ આપ્યો અને આ મહાત્માએ આગાહી કરી-એ જોગાનુજોગથી ખરેખર બીક લાગે છે... તમે સાચવજો.’